Organisation territorial del Union Europee

Le UE ha 28 statos membros. 12 regiones, qual es parte de 4 statos, es classificate como Region Peripheric Ultra (RPU). Etiam existe 25 paises e territorios de ultramar. 

 Territorios con stato special 
 Gibraltar.
 Illo es parte del Union Europee benque con un stato special, jam quando secundo le tractato de adhesion del Regno Unite al Communitate Economic Europee in 1973, Gibraltar entrava in le CEE como un "territorio europee de cuje relationes externe le governamento del Regno Unite es responsabile". Secundo lo negotiate per le Regno Unite a petition del governmento de Gibraltar, alicun leges del UE non se extende a Gibraltar. Secundo varie dispositiones del tractato de adhesion del Regno Unite al communitates europee, Gibraltar:
 Illo es fora del union doaner del UE. 
 Illo es excludite del Politica Agrari Commun (PAC).
 Illo es excludite del harmonisation del IVA.
 Illo non destina necun parte del invenitos de doanas al UE.
 In relation al commercio de benes, Gibraltar es considerate, de facto, como pais externe per le UE. 

 Ceuta e Melilla.
Le adhesion del citates autonome era scopo de numerose negotiationes, integrante se finalmente in le CEE con un serie de requisitos particular, originate fundamentalmente pro su situation geographic e carentia de ressources (pro le parve dimension del territorio), que motivava que Espania sollicitava un serie de conditiones special de integration pro le citates: 
 Illos non es parte del territorio doaner del UE.
 Illos ha le condition de tertie stato a effectos doaner.
 Le productos originari del citates es considerate como proveniente de tertie statos e non como si illos habeva lor origine in statos membros.
 Le actos in materia de politica commun referente al exportation o importation, non habera application in ambe citates.

Vide etiam
Appendice:Lista de statos membro del Union Europee
Region ultraperipheric del Union Europee